Μικάτε (Mikate) - Κονγκολέζικοι λουκουμάδες με άρωμα λεμονιού
Απίθανοι αφράτοι λουκουμάδες με  ξύσμα λεμονιού που τους δίνει φρεσκάδα και άρωμα και τόση ζάχαρη ώστε να μπορούμε να τους απολαύσουμε ως έχουν, (χωρίς μέλι ή σιρόπι).
500 γρ. αλεύρι για όλες τις χρήσεις, 1 φακελάκι (20 γρ.) μπέικιν πάουντερ, 10 κουτ. κούπας ζάχαρη (πολύ γεμάτες), 8 γρ. ξηρή μαγιά, 1/2 κουτ. γλυκού αλάτι, 1½ κουτ. σούπας ξύσμα λεμονιού, 2 αυγά, 550 ml νερό, χλιαρό
Για να φτιάξουμε κονγκολέζικους λουκουμάδες με άρωμα λεμονιού (μικάτε), σε ένα μεγάλο μπολ βάζουμε όλα τα ξηρά υλικά και τα ανακατεύουμε με το σύρμα. Ρίχνουμε το χλιαρό νερό και ανακατεύουμε ξανά μέχρι να σχηματιστεί ένας χυλός. Στο τέλος προσθέτουμε τα αυγά και ανακατεύουμε να ενσωματωθούν. Σκεπάζουμε καλά το μπολ με διαφανή μεμβράνη και αφήνουμε το ζυμάρι να φουσκώσει για περίπου 2 ώρες σε ζεστό μέρος. Σε μια μέτρια κατσαρόλα ρίχνουμε τόσο ηλιέλαιο ώστε να καλύψουμε τα 2/3 του σκεύους και το ζεσταίνουμε σε δυνατή φωτιά.Ρίχνουμε κουταλιά κουταλιά το μείγμα μέσα στο καυτό λάδι και τηγανίζουμε τους λουκουμάδες για 2-3 λεπτά, μέχρι να φουσκώσουν και να αποκτήσουν χρυσαφένιο χρώμα. Αν είμαστε επιδέξιοι, όπως η Γκλόρια, μπορούμε αντί για κουτάλι να χρησιμοποιήσουμε το χέρι μας: Κλείνουμε λίγο ζυμάρι στην παλάμη μας, σχηματίζουμε μπουνιά και πιέζουμε το ζυμάρι προς τα πάνω, «κόβοντάς» το με τον αντίχειρα και τον δείκτη. Βγάζουμε, τους λουκουμάδες, με τρυπητή κουτάλα και τους αφήνουμε σε χαρτί κουζίνας να απορροφήσει τα περιττά λάδια.
Αλεύρι (ζύμες),Αυγά,Λεμόνι,Χορτοφαγικά